
Vă înaintăm, alăturat, RAPORTUL COMUN asupra proiectului de Lege pentru modificarea şi completarea Legii patronatelor nr. 356/2001, trimis comisiilor sesizate în fond cu adresa nr. Pl-X 610 din 3 iulie 2006 şi înregistrată cu nr. 31/912 din 3 iulie 2006, respectiv nr. 23/154 din 4 iulie 2006.
	PREŞEDINTE,

                      Daniel Buda

	PREŞEDINTE,

Iulian Iancu

RAPORT   COMUN

asupra proiectului de Lege pentru modificarea şi completarea Legii patronatelor nr. 356/2001
                În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru industrii şi servicii  au fost sesizate, spre dezbatere în fond, cu proiectului de Lege pentru modificarea şi completarea Legii patronatelor nr. 356/2001, trimis cu adresa nr. Pl-x 610 din 3 iulie 2006 şi înregistrată cu nr.31/912  din  3 iulie 2006, respectiv 23/154 din 4 iulie 2006.
                 Potrivit prevederilor  art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.

 Senatul, în calitate de primă Cameră sesizată, a adoptat  proiectul de lege, în şedinţa din 29 iunie 2006.
                Consiliul Legislativ, prin avizul nr. 535 din 13.04.2006, a avizat favorabil  proiectul de lege, cu observaţii şi propuneri.  

 Consiliul Economic şi Social, prin avizul nr. 1082 din 8.052006, a avizat favorabil, formulând amendamente şi propuneri.
                Proiectul de lege are ca obiect de reglementare  modificarea şi completarea Legii patronatelor nr. 356/2001, în sensul compatibilizării cu legislaţia comunitară în domeniu.
                În conformitate cu prevederile art. 61 şi 63 din Regulamentul Camerei Deputaţilor, republicat, Comisia pentru industrii şi servicii a examinat proiectul de lege susmenţionat în şedinţa din  22 martie 2007, redactând raportul preliminar cu nr. 23/154/2006 din 22 martie 2007.


     În conformitate cu prevederile art. 61 şi 63 din Regulamentul Camerei Deputaţilor, republicat, Comisia juridică, de disciplină şi imunităţi a examinat proiectul de lege pentru modificarea şi completarea Legii patronatelor nr. 356/2001 în şedinţa din data de 3 februarie 2009.



La lucrările comisiei a participat, în calitate de invitat, domnul Serghei Mesaroş, director în cadrul Ministerului Muncii, Familiei şi Protectiei sociale, care a precizat că ministerul solicită respingerea prezentului proiect de lege, întrucât Guvernul are în lucru un act normativ similar care să fie în concordanţă cu celelalte legi din domeniu a căror actualizare şi modificare este necesară.



La dosarul proiectului de lege a fost depusă şi scrisoarea ministrului muncii, familiei şi protecţiei sociale cu nr. 7/MS/20.01.2009 prin care se solicită respingerea prezentului proiect de act normativ.



Luând act de cele prezentate, membrii Comisiei juridice, de disciplină şi imunităţi au decis, cu unanimitate de voturi, respingerea proiectului de Lege pentru modificarea şi completarea Legii patronatelor nr. 356/2001.


Membrii Comisiei pentru industrii şi servicii au analizat Raportul preliminar al Comisiei juridice, de disciplină şi imunităţi şi noul punct de vedere al Guvernului în şedinţa din 25 februarie 2009 şi au hotărât, cu majoritate de voturi, respingerea proiectului de Lege pentru modificarea şi completarea Legii patronatelor nr. 356/2001.



La lucrările Comisiei juridice, de disciplină şi imunităţi au participat, din totalul de 25 de membrii, un numar de 21 de deputaţi, iar la lucrările Comisiei pentru industrii şi servicii au participat, din totalul de 28 de membrii, un numar de 27 de deputaţi.



În conformitate cu prevederile art.63 din Regulamentul Camerei Deputaţilor, republicat, s-a întocmit prezentul Raport de respingere a proiectului de Lege pentru modificarea şi completarea Legii patronatelor nr. 356/2001.

          În raport cu obiectul şi conţinutul reglementării, proiectul de lege face parte din categoria legilor ordinare.
                         PREŞEDINTE,                                    PREŞEDINTE,          



      Daniel Buda                                          Iulian Iancu

	         SECRETAR,

      Gabriel Andronache
	                   SECRETAR,

                  Mircea Marin


Consilier parlamentar,                                                                                                         Consilier parlamentar,
Dr. George Cucu                                                                                                                        Silvia Vlăsceanu

